জিওর্জোস সেফেরিস
জিওর্জোস বা জর্জ সেফেরিস (/səˈfɛrɪs/; গ্রিক: Γιώργος Σεφέρης [ˈʝorɣos seˈferis]), লেখক নাম জর্জিওস সেফেরিয়াদিস (Γεώργιος Σεφεριάδης; ১৩ মার্চ [২৯ ফেব্রুয়ারি] ১৯০০ - ২০ সেপ্টেম্বর ১৯৭১) হলেন একজন গ্রীক কবি এবং কূটনীতিক। তিনি ২০ শতকের অন্যতম গুরুত্বপূর্ণ গ্রীক কবি এবং সাহিত্যে নোবেল পুরস্কার জয়ী লেখক। কর্মজীবনের তিনি গ্রীসের বৈদেশিক দপ্তরের একজন কূটনীতিক ছিলেন এবং সর্বশেষ পদ হিসাবে ১৯৫৭ সাল থেকে ১৯৬২ সাল পর্যন্ত যুক্তরাজ্যে গ্রিসের রাষ্ট্রদূত হিসাবে নিয়োজিত ছিলেন।